Ericu950/Stoicheia-meter-silver huggingface dataset:
oben 110  τούτου γὰρ χάριν ὁ ἁγιώτατος προφήτης Σολομὼν  δέξασθαί τε στροφὰς λόγων  ἔφη , καὶ πάλιν  ῥήσεις τε σοφῶν καὶ αἰνίγματα  ,  oben 111  διό μοι δοκεῖ ὁ σοφώτατος οὖτος προφήτης καὶ τά πρῶτα ῥήματα τῆς προφητείας παροιμιωδῶς εἰρηκέναι .
oben 112  οὐδὲν γάρ ἄτοπον , οἶμαι , ἐν τῷ παρόντι ὀλίγον τῶν ἔξωθεν ὑπομνῆσαί σε παροιμιῶν 0 .
Αλλ᾿ Η ΤΟΘΝΗΚΕΝ Η ΔΙΔΑΣΚΕΙ ΓΡΑΜΜΑΤΑ .
ἀλλ ἐπειδὴ Ἀθηναίους Σικελιῶται φασίν , πολέμῳ νικήσαντες μόνους ἔσῳζον τοὺς παιδείαν σκηπτομένους , διδασκάλους αὐτοὺς τοῖς παισὶν ἄγοντες , τοὺς δὲ ἄλλους πάντας ἐφόνευον , ἐξ αὐτῶν δὴ τινας φυγόντας καὶ ἐπανελθόντας ἐρωτωμένους τε ὑπὸ Ἀθηναίων περί τινων διαφερόντων αὐτοῖς ἔφασαν εἰρηκέναι ΑΛΛ Η ΤΕΘΝΗΚΕΝ Η ΔΙΔΑΣΚΕΙ ΓΡΑΜΜΑΤΑ .
νομίσειεν ὄν τις  εἰρῆσθαι  , ἵνα πρότερον τὰ περὶ αὐτῆς λεγόμενα , πάντως που διὰ τὸ τὴν θυομένην αἶγα τὴν μάχαιραν ἀφορᾶν εἰρῆσθαι τὴν παροιμίαν 0 .
ἀλλ οὔτι γε οἤτι ἔφασαν οἱ παλαιοί ·
οὐ δὲ γὰρ παροιμία ἢν ἂν ἧ λεχθεῖσα , εἴγε τοῦθ οὕτως εἶχεν  τοῦτο ἀκόλουθον ἥν ἐκ τῶν φαινομένων ἐννοεῖν  , ἀλλ ἐπὶ τῶν ἑαυτοῖς κακὰ προξενούντων εἰρῆσθαι τοῦτο φασιν .
φασὶν γὰρ Μήδειαν ἐν Κορίνθῳ τὰ τέκνα ἀποκτείνασαν κατακρύψαι τῆν  μάχαιραν αὐτόθι ·
τοὺς δὲ Κορινθίους κατὰ χρησμὸν αὐτοῖς δοθέντα αἶγα μέλαιναν ἐναγίζοντας ἀπορεῖν μαχαίρας , τὴν δὲ αἶγα σκάλλουσαν τῴ ποδὶ τὴν Μηδείας ἀνευρεῖν μάχαιραν καὶ αὐτῇ τυθῆναι .
οὐ γὰρ δυνατὸν ἐκ τοῦ προχείρου γιγνώσκειν τῆν  παροιμίαν 0 .
οἱ παλαιοί , ὡς ἔφασαν , πρὸ τῆς τοῦ σίτου γεωργίας βαλανηφαγοῦντες , ἐπειδὴ ὡς ᾤοντο ὁ καρπὸς οὕτος ὕστερον εὑρέθη , ἐκείνῳ προσέχοντες τὸν νοῦν καὶ τῇ μεταβολῇ προσχαίροντες ΑΛΙΣ ΛΠΥΟΣ ἔλεγον ·
καὶ τοῦτο τὶν παροιμίαν ἔφασαν εἶναι .
αὖθίς τε ἑτέρας παροιμίας ὑπὸ πλείστων τῶν παρ αὐτοῖς σοφῶν ἐν πλείστοις καὶ διαφόροις βιβλίοις εἰρημένης , τίνα περὶ αὐτῆς γεγράφασιν οἱ τὰς παροιμίας ἑρμηνεῦσαι προελόμενοι ἀναγκαῖον ἐν τῷ παρόντι μνημονεῦσαι , * * * ἀλλ ἵν  ἐλέγξωμεν Ἀστέριον , καὶ ἀπὸ τῶν ἔξωθεν αὐτὸν μαθημάτων εἰδότα μὲν ἀκριβῶς τὸ τῆς παροιμίας ἐξαίρετον , ἐν δὲ τῷ παρόντι ἄγνοιαν προσποιηθέντα , ἵνα τὸ ἑαυτοῦ βούλημα διὰ τῆς τοῖ παροιμιώδους ῥητοῦ χρήσεως πιθανῶς κατασκευάζειν δόξῃ .
ταύτης οἱ ἔξωθεν σοφοὶ τῆς παροιμίας μνημονεύσαντες διαφόρως ἀίτην ἐξηγήσαντο .
ὁ μὲν γὰρ αἰτῶν τις ἔφη , Γλαῦκόν τινα ἐπιστήμονα τέχνης τινὸς γεγονότα  πολλὸν οὖσαν θαυμασιωτάτην , ἀπολέσθαι ἅμα ἐκείνῳ κατὰ θάλατταν , μηδενός πω διακηκοότος αὐτῆς .
ἕτερος δέ , τὴν ἐπ  ἄκρον μουσικῆς ἐμπειρίαν μαρτυρήσας τῴ Γλαύκῳ , τοὺς κατασκευασθέντας ὑπ αὐτοῦ δίσκοις χαλκοῦς φησιν τέσσαρας , πρὸς τὸ ἐμμελῆ τινα τῆς κρούσεως τὴν συμφωνίαν τῶν φθόγγων ἀποτελεῖν ·
ἄλλος δέ τις Ἁλυαττικῶν ἀναθημάτων φησὶν ἀνακεῖσθαι κρατῆρα καὶ ὑποκρατήριον θαυμάσιον , Γλαίκου Χίου ποίημα .
ἕτερος δέ , Γλαῦκον αὐτὸν ἀναθεῖναι εἰς Δελφοὺς τρίποδα χαλκοῖν , οὕτω δημιουργήσαντα τοῖς  παχέως τε κρουομένου , τούς τε πόδας , ἐφ ὧν βέβηκεν , καἰ τὸ ὄνω περικείμενον καὶ τὴν στεφάνην τὴν ἐπὶ τοῦ λέβητος καὶ τὰς ῥάβδους διά μέσου τεταγμένας φθέγγεσθαι λύρας φωνῇ 0 .
καὶ αὖθις θέρος , ἀπὸ Γλαύκου τινὸς δόξαντός τι πλέον πεποιηκέναι εἰρῆσθαι παροιμίαν 0 .
παροιμίαν 0 .
ὁρᾷς , ὅπως τὸ δυσχερὲς τῆς παροιμίας καἰ διὰ τούτου δείκνυται , διά τοῦ μη δὲ ἐπὶ τῆς αὐτῆς ἑρμηνείας στῆναι τοὺς τὶν παροιμίαν ταύτην ἐξηγήσασθαι βουληθέντας .
διὸ καί τις τῶν παρ αἰτοῖς σοφῶν συναγαγὼν τἀς ὑπὸ πολλῶν καὶ διαφόρως λεχθείσας παροιμίας , εἰς αὐτὰς γέγραφεν ἒξ βιβλία , δύο μὲν τῶν ἐμμέτρων , τῶν δὲ ἀμέτρων τέσσαρα .
ταύτας δὲ παροιμίας ὠνόμασαν ἔξωθεν δι οὐδὲν ἕτερον , ἐμοὶ δοκεῖν , ἀλλ ἐπειδὴ ταῖς τοῦ σοφωτάτου Σολομῶνος Παροιμίαις ἐντυχόντες καὶ γνόντες δι αὐτῶν ὅτι οὐδέν ἐστιν ἐκ τοῦ προχείρου σαφῶς τῶν ἐν αὐταῖς εἰρημένων μαθεῖν , καὶ αὐτοὶ ζηλῶσαι τὸ προφητικὸν βουληθέντες θέντες γράμμα τὸν αὐτὸν ἐκείνῳ γεγράφασι τρόπον εἶτα ὡς μηδὲν ἕτερον ὄνομα κυριώτερον ἐκείνου ἐπινοῆσαι δυνηθέντες καὶ ταύτας παροιμίας ὠνόμασαν .
oben 113  οὐκοῦν τοῦτ ἐστιν τὸ  κύριος ἔκτισέν με ἀρχὴν ὁδῶν εἰς ἔργα αὐτοῦ  .
oben 114   ἔφη  τὸν τοῦ θεοῦ λόγον τὴν ἀνθρωπίνην σάρκα διὰ τῆς ἀναστάσεως ἀθάνατον γενέσθαι παρεσκευακέναι καὶ ὥσπερ τινὰ νίκης στέφανον ἀναδησάμενον ἐν δεξιᾷ τοῦ πατρὸς καθέζεσθαι .
oben 115   ἕν τι . . 0 .
σύγγραμμα συντάξας τοῦτό διά τὸ ἵνα γνωρίζειν θεόν 0 .
τῷ μακαριωτάτῳ συλλειτουργῷ Ἰουλίῳ Μάρκελλος ἐν Χριστῷ χαίρειν 0 .
ἐπειδή τινες τῶν καταγνωσθέντων πρότερον ἐπὶ τῴ μὴ ὀρθῶς πιστεύειν , οὓς ἐγὼ ἐν τῇ κατὰ Νικαίαν συνόδῳ διήλεγξα , κατ ἐμοῦ γράψαι τῇ θεοσεβείᾳ σου ἐτόλμησαν ὡς ἂν ἐμοῦ μὴ ὀρθῶς μη δὲ ἐκκλησιαστικῶς φρονοῦντος , τὸ ἑαυτῶν ἔγκλημα εἰς ἐμὲ μετατεθῆναι σπουδάζοντες , τούτου ἕνεκεν ἀναγκαῖον ἡγησάμην ἀπαντήσας εἰς τὴν Ῥώμην ὑπομνῆσαί σε , ἵνα τοὺς κατ ἐμοῦ γράψαντας μεταστείλῃ ὑπὲρ τοῦ ἀπαντήσαντας αὐτοὺς ἐπ ἀμφοτέροις ἐλεγχθῆναι ὑπ ἐμοῦ , ὅτι τε καὶ ἃ γεγράφασι κατ ἐμοῦ ψευδῆ ὄντα τυγχάνει , καὶ ὅτι ἔτι καὶ νῦν ἐπιμένουσι τῇ ἑαυτῶν προτέρᾳ πλάνῃ καὶ δεινὰ κατά τε τῶν τοῦ θεοῦ ἐκκλησιῶν καὶ ἡμῶν τῶν προεστώτων αὐτῶν τετολμήκασιν .
ἐπεὶ τοίνυν ἀπαντῆσαι οὐκ ἠβουλήθησαν ἀποστείλαντός σου πρεσβυτέρους πρὸς αὐτούς , καὶ ταῦτα ἐμοῦ ἐνιαυτὸν καὶ τρεῖς ὅλους μῆνας ἐν τῇ Ῥώμῃ πεποιηκότος , ἀναγκαῖον ἠγησάμην , μέλλων ἐντεῦθεν ἐξιέναι , ἔγγραφόν σοι τὴν ἐμαυτοῦ πίστιν μετὰ πάσης ἀληθείας τῇ ἐμαυτοῦ χειρὶ γράψας ἐπιδοῦναι ἣν ἔμαθον ἔκ τε τῶν θείων γραφῶν ἐδιδάχθην , καὶ τῶν κακῶς ὑπ αὐτῶν λεγομένων ὑπομνῆσαί σε , ἵνα γνῷς οἶς χρώμενοι πρὸς ἀπάτην τῶν ἀκουόντων λόγοις τὴν ἀλήθειαν κρύπτειν βούλονται .
φασὶ γὰρ μὴ ἴδιον καὶ ἀληθινὸν λόγον εἶναι τοῦ παντοκράτορος θεοῦ τὸν υἱόν , τὸν κύριον ἡμῶν Ἰησοῦν Χριστόν , ἀλλ  ἕτερον αὐτοῦ λόγον εἶναι καὶ ἑτέραν σοφίαν καὶ δύναμιν .
τοῦτον γενόμενον ὑπ αὐτοῦ ὠνομάσθαι λόγον καὶ σοφίαν καὶ δύναμιν , καὶ διὰ τὸ οὕτως αὐτοὺς φρονεῖν ἄλλην ὑπόστασιν διεστῶσαν τοῦ πατρὸς εἶναί φασιν ἔτι μέντοι καὶ προυπάρχειν τοῖ υἱοῦ τὸν πατέρα δι ὧν γράφουσιν ἀποφαίνονται καὶ μὴ εἶναι αὐτὸν ἀληθῶς υἱὸν ἐκ τοῦ ἀλλὰ κ ἄν λέγωσιν ἐκ τοῦ θεοῦ οὕτως λέγουσιν ὡς καὶ τὰ πάντα 0 .
ἔτι μὴν καὶ ὅτι ἦν ποτε ὅτε οὐκ ἦν λέγειν τολμῶσι καὶ κτίσμα αὐτὸν καὶ ποίημα εἶναι , διορίζοντες αὐτὸν ἀπὸ τοῦ πατρός .
τοὺς οὖν ταῦτα λέγοντας ἀλλοτρίως τῆς καθολικῆς ἐκκλησίας εἶναι πεπίστευμαι .
πιστεύω δὲ ἑπόμενος ταῖς θείαις γραφαῖς ὅτι εἰς θεὸς καὶ ὁ τούτου μονογενὴς υἱὸς λόγος , ὁ ἀεὶ συνυπάρχων τῴ πατρὶ καὶ μηδεπώποτε ἀρχὴν τοῦ εἶναι ἐσχηκώς , ἀληθῶς ἐκ τοῦ θεοῦ ὑπάρχων , οὐ κτισθείς , οὐ ποιηθείς , ἀλλὰ ἀεὶ ὥν , ἀεὶ συμβασιλεύων τῷ θεῷ καὶ πατρί  , οὖ  τῆς βασιλείας  κατὰ τὴν τοῦ ἀποστόλου μαρτυρίαν  οὐκ ἔσται τέλος  .
οὗτος υἱός , οὗτος δύναμις , οὗτος σοφία 0 .
οὗτος ἴδιος καὶ ἀληθὴς τοῦ θεοῦ λόγος , ὁ κύριος ἡμῶν Ἰησοῦς Χριστός , ἀδιαίρετος δύναμις τοῦ θεοῦ , δι  οὖ  τὰ  πάντα τὰ γενόμενα γέγονε καθὼς τὸ Εὐαγγέλιον μαρτυρεῖ λέγον ἦν ὁ λόγος , καὶ ὁ λόγος ἦν πρὸς τὸν θεόν , καὶ θεὸς ἦν ὁ λόγος .
πάντα δι αὐτοῦ ἐγένετο , καὶ χωρὶς αὐτοῦ ἐγένετο οὐ δὲ ἕν  .
οὗτός ἐστιν ὁ λόγος περὶ οὐ καὶ Λουκᾶς ὁ εὐαγγελιστὴς μαρτυρεῖ λέγων  καθὼς παρέδωκαν ἡμῖν οἱ ἀπ ἀρχῆς αὐτόπται καὶ ὑπηρέται γενόμενοι τοῦ λόγου  .
περὶ τούτου καὶ Δαυὶδ ἔφη  ἐξηρεύξατο ἡ καρδία μου λόγον ἀγαθόν  .
οὕτω καὶ ὁ κύριος ἡμῶν Ἰησοῦς Χριστὸς ἡμᾶς διδάσκει διὰ τοῦ Εὐαγγελίου λέγων  ἐγὼ ἐκ τοῦ πατρὸς ἐξῆλθον καὶ ἥκω  .
οὗτος  ἐπ᾿ ἐσχάτων τῶν ἠμερῶν  κατελθὼν διὰ τὴν ἡμετέραν σωτηρίαν καὶ ἐκ τῆς παρθένου Μάριας γεννηθεὶς τὸν ἄνθρωπον ἔλαβε .
πιστεύω οὖν εἰς θεὸν παντοκράτορα ·
καὶ εἰς Χριστὸν Ἰησοῦν τὸν υἱὸν αὐτοῦ τὸν μονογενῆ , τὸν κύριον ἡμῶν , τὸν γεννηθέντα ἐκ πνεύματος ἁγίου καὶ Μαρίας τῆς παρθένου , τὸν ἐπὶ Ποντίου Πιλάτου σταυρωθέντα καὶ ταφέντα καὶ τῇ τρίτῃ ἡμέρᾳ ἀναστάντα ἐκ τῶν νεκρῶν , ἀναβάντα εἰς τοὺς οὐρανοὺς καὶ καθήμενον ἐν δεξιᾷ τοῦ πατρός , ὅθεν ἔρχεται κρίνειν ζῶντας καὶ νεκρούς ·
καὶ εἰς τὸ ἅγιον πνεῦμα , ἁγίαν ἐκκλησίαν , ὄφεσιν ἁμαρτιῶν , σαρκὸς ἀνάστασιν , ζωὴν αἰώνιον 0 .
ἀδιαίρετον εἶναι τὴν θεότητα τοῦ πατρὸς καὶ τοῦ υἱοῦ παρὰ τῶν θείων μεμαθήκαμεν γραφῶν .
εἰ γάρ τις χωρίζει τὸν υἱόν , τουτέστι τὸν λόγον , τοῦ παντοκράτορος θεοῦ , ἀνάγκη αὐτὸν ἢ δύο θεοὺς εἶναι νομίζειν  ὅπερ ἀλλότριον τῆς θείας διδασκαλίας εἶναι νενόμισται  ἢ τὸν λόγον μὴ εἶναι θεὸν ὁμολογεῖν  ὅπερ καὶ αὐτὸ ἀλλότριον τῆς ὀρθῆς πίστεως εἶναι φαίνεται , τοῦ εὐαγγελιστοῦ λέγοντος  καὶ θεὸς ἦν ὁ λόγος   0 .
ἐγὼ δὲ ἀκριβῶς μεμάθηκα ὅτι ἀδιαίρετος καὶ ἀχώριστός ἐστιν , ᾗ δύναμις , τοῦ πατρὸς ὁ υἱός .
αὐτὸς γὰρ ὁ σωτήρ , ὁ κύριος ἡμῶν Ἰησοῦς Χριστός , φησὶν ἒν ἐμοὶ ὁ πατήρ , κ ἀγὼ ἐν τῷ πατρί  καὶ  ἐγὼ καὶ ὁ πατὴρ ἕν ἐσμεν  καὶ  ὁ ἐμὲ ἑωρακὼς ἑώρακε τὸν πατέρα  .
ταύτην καὶ παρὰ τῶν θείων γραφῶν εἰληφὼς τήν πίστιν καὶ παρὰ τῶν κατὰ θεὸν προγόνων διδαχθεὶς ἔν τε τῇ τοῦ θεοῦ ἐκκλησίᾳ κηρύττω καὶ πρὸς σὲ νῦν γέγραφα , τὸ ἀντίγραφον τούτου παρ  ἐμαυτῷ κατασχών .
καὶ ἀξιῶ τὸ ἀντίτυπόν σε τούτου τῇ πρὸς τοὺς ἐπισκόπους πους ἐπιστολῇ ἐγγράψαι , ἵνα μή τινες τῶν ἀκριβῶς μὴ εἰδότων ἡμάς κ ἀκείνοις τοῖς ὑπ αὐτῶν γραφεῖσι προσέχοντες ἀπατηθῶσιν .
ἔρρωσθε .
τΟΥ ΕΝ ΑΓΙΟΙΣ ΠΑΤΡΟΣ ΗΜΩΝ ΑΘΑΝΑΣΙΟΥ ΠΕΡΙ ΣΑΒΒΑΤΩΝ ΚΑΙ ΠΕΡΙΤΟΜΗΣ , ΕΚ ΤΗΣ ΕΞΟΔΟΥ .
καὶ φυλάξουσιν οἱ υἱοὶ Ἰσραὴλ τὰ σάββατα , ποιεῖν αὐτὰ εἰς τὰς γενεὰς αὐτῶν .
διαθήκη αἰώνιος ἐν ἐμοὶ καὶ τοῖς υἱοῖς Ἰσραὴλ , σημεῖόν ἐστιν ἐν ἐμοὶ αἰώνιον , ὅτι ἓξ ἡμέραις ἐποίησε κύριος τὸν οὐρανὸν καὶ τὴν γῆν , καὶ τῇ ἑβδόμῃ ἡμέρᾳ κατέπαυσε .
σημεῖόν ἐστι τοῦ εἰδέναι τὴν τῆς κτίσεως ἡμέραν , καὶ τὸ ταύτης τέλος .
ἀκόλουθον ἦν ἕως τὰ τῆς κτίσεως ἐνεργεῖτο , ἐπὶ τῆς Ἱερουσαλὴμ ἕως τότε φυλάττειν τὰ σάββατα .
ἐλθούσης δὲ τῆς ἑτέρας γενεᾶς καὶ τοῦ κτιζομένου λαοῦ , κατὰ τὸ λεγόμενον 0 ·
γραφήτω αὕτη εἰς γενεὰν ἑτέραν , καὶ λαὸς ὁ κτιζόμενος αἰνέσει τὸν κύριον ·
ἀνάγκη μηκέτι τὸν λαὸν τοῦτον τηρεῖν τὸ τῆς προτέρας κτίσεως τέλος , ἀλλὰ τὴν ἀρχὴν τῆς δευτέρας κτίσεως ζητεῖν 0 .
τίς δέ ἐστιν , ἢ καθ ἣν ἀνέστη ὁ κύριος ;
ἔκτοτε γὰρ ἀρχὴν ἔσχεν ἡ καινὴ κτίσις , περὶ ἧς εἶπεν ὁ Παῦλος ·
ὥστε εἴ τις ἐν Χριστῷ καινὴ κτίσις 0 .
τὴν μὲν οὖν προτέραν κτίσιν ποιῶν ὁ θεὸς κατέπαυσε ·
διὰ τοῦτο καὶ τὸ σάββατον ἐν τῇ ἡμέρᾳ τῇ ἑβδόμῃ ἐτήρουν οἱ τῆς γενεᾶς ἐκείνης ·
ἡ δὲ δευτέρα κτίσις τέλος οὐκ ἔχει ·
διὰ τοῦτο οὐ δὲ κατέπαυσεν , ἀλλ  ἕως ἄρτι ἐργάζεται .
ὅθεν οὐ δὲ σαββατίζομεν ἡμέραν ὡς ἐπὶ τῇ πρώτῃ , ἀλλὰ τὰ μέλλοντα ἐλπίζομεν σάββατα σαββάτων , ἃ οὐ τέλος λαμβάνει ἡ καινὴ κτίσις , ἀλλὰ φανεροῦται καὶ διόλου ἑορτάζει 0 .
διὰ γὰρ τοῦτο ἐδόθη τὸ σάββατον τῷ προτέρῳ λαῷ , ἵνα γινώσκῃ καὶ τὸ τέλος καὶ τὴν ἀρχὴν τῆς κτίσεως .
τῇ δὲ καινῇ κτίσει οὐκ ἐνετείλατο φυλάττειν σάββατον ·
ἵνα τὴν μὲν ἀρχὴν ἐν τῇ κυριακῇ γινώσκῃ , ἀτελεύτητον δὲ ἐπίσταται τὴν ταύτης χάριν .
διὰ τοῦτο δὲ καὶ τὴν ἀρχὴν , τουτέστι τὴν κυριακὴν ἐδήλωσεν , ἵνα τὸ τέλος τῆς παρελθούσης γινώσκῃς .
ὁ γοῦν ἀπόστολος περὶ τῆς προτέρας γράφων φησίν ·
ὅτε δὲ ἦλθε τὸ πλήρωμα τοῦ χρόνου , ἐξαπέστειλεν ὁ θεὸς τὸν υἱὸν αὐτοῦ ·
ἐπὶ συντελείᾳ τῶν αἰώνων .
Οὐκοῦν ἡ μὲν πρώτη πεπλήρωται καὶ τετελείωται , οὐκ ἄλλοτε ἢ ὡς οἱ προφῆται ἔλεγον ·
ἐν ταῖς ἐσχάταις ἡμέραις ἐκχεῶ ἀπὸ τοῦ πνεύματός μου .
τέλος δὲ ἐχουσῶν τῶν πρώτων ἡμερῶν , ἄλλαι γίνονται , ὡς ὁ Ἱερεμίας φησίν ·
ἰδοὺ ἡμέραι ἔρχονται , λέγει Κύ ριος .
τέλος δὲ ἐχούσης τῆς πρώτης , ἀκολούθως ἑτέρας ἀρχὴ γέγονε ·
διὰ τοῦτο μετὰ τὸ σάββατον ἀνέστη ὁ κύριος ·
οὐ γὰρ προηγουμένως εἵνεκεν τοῦ ἀργεῖν τοὺς ἀνθρώπους ἐδίδου τὸ σάββατον ὁ θεὸς ὁ λέγων ·
ὁδοὶ ἀεργῶν ἐστρωμέναι ἀκάνθαις , καὶ ὁ προστάττων ἐν τοῖς 0 ·
καὶ τῇ ἡμέρᾳ τῶν σαββάτων προσάξετε δύο ἀμνοὺς ἐνιαυσίους ἀμώμους , καὶ δύο δέκατα σεμιδάλεως ἀναπεποιημένης ἐν ἐλαίῳ εἰς θυσίαν καὶ σπονδὴν , καὶ ὁλοκαύτωμα σαββάτων ἐν τοῖς σαββάτοις ἐπὶ τῆς ὁλοκαυτώσεως τῆς διὰ παντός .
καὶ πάλιν πρὸ ὀλίγων λέγει ἐν τοῖς ἀνωτέρω ·
καὶ ἐπιθήσετε ἐπὶ τὸ θῦμα λίβανον καθαρὸν καὶ ἅλας , καὶ ἔσονται εἰς ἄρτους εἰς ἀνάμνησιν , προκείμενα τῷ κυρίῳ .
τῇ ἡμέρᾳ τῶν σαββάτων προτεθήσεται ἔναντι κυρίου διαπαντὸς ἐνώπιον τῶν υἱῶν Ἰσραὴλ , διαθήκην αἰώνιον .
Εἰ γὰρ ἔμελλεν αὐτῷ περὶ ἀργίας , οὐκ ἂν προτιθέναι , καὶ προσάγειν , καὶ σφάζειν , ἐκέλευε τοὺς Λευΐτας .
Εἰ γὰρ ἡ ἀργία ἁγιάζει , δηλονότι ἡ ἐργασία μολύνει ·
ἀλλ οἱ Λευῖται ἐργαζόμενοι οὐ μολύνονται ·
οὐκ ἄρα ἡ ἀργία καθαρίζει .
ἢ διὰ τί μόνοι οἱ Λευῗται τοῦ ἁγιασμοῦ στερίσκονται , προσάγοντες , καὶ σφάζοντες , καὶ προτιθέντες ἐν τῷ σαββάτῳ ;
τοσούτῳ γὰρ ἀπέχονται τοῦ πλημμελεῖν , ὅσῳ καὶ ἱλάσκονται , ὑπὲρ τῶν προσφερόντων .
Οὐκοῦν οὐκ ἀργίαν σημαίνει τὸ σάββατον , ἀλλὰ γνῶσιν μὲν τοῦ ποιητοῦ , παῦλαν δὲ τοῦ σχήματος τῆς κτίσεως ταύτης , ὡς καὶ ἐν τῷ διαμαρτύρεται λέγων ὁ θεός ·
καὶ τὰ σάββατά μου ἔδωκα αὐτοῖς τοῦ εἶναι εἰς σημεῖον ἀνὰ μέσον ἐμοῦ καὶ ἀνὰ μέσον αὐτῶν τοῦ γνῶναι αὐτοὺς , ὅτι ἐγὼ κύριος ὁ ἁγιάζων αὐτούς 0 .
γνώσεως ἄρα καὶ οὐκ ἀργίας ἕνεκεν ἐδόθη τὸ σάββατον ·
ὡς εἶναι μᾶλλον τὴν γνῶσιν ἀναγκαιοτέραν τῆς ἀργίας 0 .
διὰ τοῦτο ὁ κύριος ἔλεγε τοῖς αἰτιωμένοις τοὺς μαθητὰς ἐπὶ τῷ τίλλειν στάχυας ·
Εἰ ἐγνώκειτε τί ἐστιν , Ἔλεον θέλω καὶ οὐ θυσίαν .
ἀργοῦντας γὰρ αὐτοὺς ἐν τῷ σαββάτῳ ᾐτιᾶτο , ὅτι τὸ ἴδιον τοῦ σαββάτου οὐκ ἔχετε , ὅπερ ἐστὶν ἡ πρὸς τὴν ἀλήθειαν γνῶσις .
διὰ τοῦτο καὶ περὶ τὴν Ἱεριχὼ κελεύονται σαλπίζειν οἱ τὸν νόμον τοῦ σαββάτου λαβόντες ἑπτὰ ἡμέραις , ἐν αἷς ἐπτὰ καὶ τὸ σάββατον ἐμπίπτει .
Εἰ τοίνυν ἕνεκα τοῦ ἀργεῖν ἐδόθη τὸ σάββατον , διὰ τί ἐργάζεσθαι προστάττονται σαλπίζοντες ;
ἀλλ ἠπίστατο , ὅτι σαλπίζοντες ἐσαββάτιζον , οὐκ ἀργοῦντες , ἀλλὰ γινώσκοντες τὸν βοηθοῦντα αὐτοῖς κύριον ·
ὥσπερ καὶ ἐπὶ τοῦ περιτεμνομένου ὀκταημέρου 0 1 ·
ἀνάγκην γὰρ ἔχει καὶ τῷ σαββάτῳ περιτέμνειν , καὶ ὅμως σαββατίζει , ἐργαζόμενος μὲν , γινώσκων δὲ τὸν θεόν .
ἀμέλει καὶ τὰς μὴ ἡμέρας τῶν σαββάτων , ὅμως διὰ τὴν ἄφεσιν τῶν ἁμαρτιῶν καὶ τὴν τῆς θεογνωσίας χάριν , σάββατα ὀνομάζειν εἴωθεν ὁ νόμος , μᾶλλον δὲ ὁ κύριος τοῦ νόμου , ὡς ἐν τῷ 0 ·
καὶ ἐλάλησε κύριος πρὸς Μωσῆν λέγων ·
καὶ τῇ δεκάτῃ τοῦ μηνὸς τοῦ ἑβδόμου τούτου ἡμέρα ἐξιλασμοῦ κλητὴ ἁγία ἔσται ὑμῖν ·
καὶ ταπεινώσετε τὰς ψυχὰς ὑμῶν καὶ προσάξετε ὁλοκαυτώματα τῷ κυρίῳ .
πᾶν ἔργον οὐ ποιήσετε ἐν αὐτῇ τῇ ἡμέρᾳ ταύτῃ ·
καὶ μετ  ὀλίγα 0 ·
καὶ ἔσται πᾶσα ψυχὴ , ἥτις ποιήσει ἔργον ἐν αὐτῇ τῇ ἡμέρᾳ ταύτῃ , ἀπολεῖται ἡ ψυχὴ ἐκείνη ἐκ τοῦ λαοῦ αὐτῆς .
πᾶν ἔργον οὐ ποιήσετε , νόμιμον αἰώνιον εἰς τὰς γενεὰς ὑμῶν .
σάββατα σαββάτων ἔσται ὑμῖν , καὶ ταπεινώσετε τὰς ψυχὰς ὑμῶν ἀπὸ ἐνάτης τοῦ μηνὸς , ἀπὸ ἑσπέρας ἕως ἑσπέρας , καὶ σαββατιεῖτε τὰ σάββατα ὑμῶν .
Οὐκοῦν οὐχ ἡ ἑβδόμη ἐστὶ τὸ σάββατον , ἀλλ ἡ ἄφεσις τῶν ἁμαρτιῶν , ὅτε τις ἀπ αὐτῶν καταπαύει .
Οὐδὲ ἡ ἀργία ἐστὶ τὸ σάββατον , ἀλλ ἡ ἐξομολόγησις καὶ τὸ ταπεινοῦν τὴν ψυχήν .
Οὐ γὰρ ὡρισμένως , τῷ σαββάτῳ , εἴρηκεν , ἀλλ ἁπλῶς τῇ δεκάτῃ , ἣν συμβαίνει ἀπαντᾷν μὴ ἐν σαββάτῳ .
καὶ ὅμως τὴν ἀπαντῶσαν ἡμέραν διὰ τὸν ἐξιλασμὸν σάββατον οὐχ ἀπλῶς , ἀλλὰ σάββατα σαββάτων ὀνομάζει .
Εἰ δὲ ταύτην σάββατον ὀνομάζει , ἐν δὲ σαββάτῳ ἐργάζεσθαι κελεύει ·
οὐκ ἄρα ἀργίας προηγουμένως ἐστὶ νόμος τὸ σάββατον , ἀλλὰ γνώσεως καὶ ἐξιλασμοῦ , καὶ ἀργίας ἀπὸ κακίας πάσης .
Οὐ διὰ τὴν ἀργίαν οὖν τὸ σάββατον δέδωκεν , ἀλλὰ πρὸς τὸ γινώσκειν αὐτοὺς τὴν κατάπαυσιν τῆς κτίσεως .
ἐνετείλατο γὰρ ὁ θεὸς λέγων ·
ἵνα γινώσκητε , ὅτι ἐν ταύτῃ τῇ ἡμέρᾳ κατέπαυσε κύριος ὁ θεὸς ὑμῶν ἀπὸ τῶν ἔργων , ὧν ἤρξατο ποιῆσαι .
ἤθελε δὲ αὐτοὺς γινώσκοντας τὸ τέλος ταύτης ἀρχὴν ζητεῖν ἑτέρας .
τέλος μὲν οὖν τῆς προτέρας κτίσεως ἦν τὸ σάββατον , ἀρχὴ δὲ τῆς δευτέρας , ἡ κυριακὴ , ἐν ᾗ τὴν παλαιὰν ἀνενεώσατο καὶ ἀνεκαίνισεν .
ὥσπερ οὖν ἐνετείλατο φυλάττειν πρότερον τοῦ σαββάτου τὴν ἡμέραν , μνήμην οὖσαν τοῦ τέλους τῶν προτέρων , οὕτως τὴν Κυριακὴν τιμῶμεν , μνήμην οὖσαν ἀρχῆς δευτέρας ἀνακτίσεως .
Οὐ γὰρ ἄλλην ἐπέκτισεν , ἀλλὰ τὴν παλαιὰν ἀνεκαίνισε , καὶ ἣν ἤρξατο ποιεῖν ἐτελείωσε .
διὰ τοῦτο ἐν μὲν τῇ ἕκτῃ τὰ γενόμενα συνετελέσθη , καὶ τῇ ἑβδόμῃ κατέπαυσεν ἀπὸ πάντων ·
ἐν δὲ τῷ ἐλθὼν ὁ λόγος φησίν ·
ἦλθον τελειῶσαι τὸ ἔργον .
ὁ γὰρ ἀπὸ πάντων καταπαύων , σημαίνει τινὰ δεῖσθαι τέλους , ἅπερ ἐλθὼν ἐπετελείωσε .
φησὶ γὰρ ἐν τῷ κατὰ ·
τὰ ἔργα ἃ δέδωκέ μοι ὁ πατὴρ , ἵνα τελειώσω αὐτά 0 ·
αὐτὰ τὰ ἔργα , ἃ ἐγὼ ποιῶ , μαρτυρεῖ περὶ ἐμοῦ .
ἀτελὲς μὲν γὰρ ἦν τὸ ἔργον , εἰ , ἁμαρτήσαντος τοῦ Ἀδὰμ , ἀπέθνησκεν ὁ ἄνθρωπος ·
τέλειον δὲ γέγονε , ζωοποιηθέντος αὐτοῦ .
διὰ τοῦτο , τὴν ἐν ἓξ ἡμέραις κτίσιν ἀνακαινίσας , ἡμέραν τίθησι τῇ ἀνακαινίσει , ἣν διὰ τοῦ ψαλμοῦ προαναφωνεῖ λέγον τὸ πνεῦμα ·
Αὕτη ἡμέρα ἣν ἐποίησεν ὁ κύριος 0 .
ἀνθ  ἡλίου γὰρ θεὸς ἀνατέλλει , καταυγάζων τῇ ἑκάστου ψυχῇ ·
διὰ τοῦτο καὶ ἐν αὐτῷ τῷ σωτηρίῳ πάθει οὐκ ἔφανεν ἥλιος , σημαίνων τέλος μὲν τῆς προτέρας κτίσεως , ἀρχὴν δὲ ἑτέρας , τὴν ἐκ τοῦ σωτῆρος ἀνατέλλουσαν ·
ἣν ἑωρακὼς ὁ προφήτης φησίν ·
ἰδοὺ ἀνὴρ , ἀνατολὴ ὄνομα αὐτῷ 0 ·
ὑμῖν δὲ τοῖς φοβουμένοις αὐτὸν ἀνατελεῖ ἥλιος δικαιοσύνης .
Οὐ γὰρ πάντων ἡμέρα αὕτη , ἀλλὰ τῶν ἀποθανόντων τῇ ἁμαρτίᾳ , ζώντων δὲ τῷ κυρίῳ 0 1 .
διὰ τοῦτο γὰρ καὶ τῇ ὀγδόῃ ἡμέρᾳ περιτέμνεσθαι ἐκέλευσεν ὁ νόμος ·
καὶ ἀπαράβατος ἦν ἡ ἐντολὴ , σημαίνουσα τὴν μετὰ τὴν ἑβδόμην ἀναγέννησιν πάντων .
ἡ γὰρ περιτομὴ οὐδὲν ἄλλο ἐδήλου ἢ τὴν τῆς γενέσεως ἀπέκδυσιν 0 ·
τὸν γὰρ τῇ ἕκτῃ ἀποθανόντα ἀπεκδιδυσκόμεθα , καὶ ἀνακαινούμεθα τῇ κυριακῇ , ὅτε ὁ παλαιὸς , ἀπεκδυθεὶς , ἀνεγεννήθη τῇ ἀναστάσει .
τοῦτο γὰρ καὶ ὁ Παῦλός φησιν ἐν ·
ἐν ᾧ καὶ περιετμήθητε περιτομῇ ἀχειροποιήτῳ , ἐν τῇ ἀπεκδύσει τοῦ σώματος τῆς σαρκὸς , ἐν τῇ περιτομῇ τοῦ Χριστοῦ , συνταφέντες αὐτῷ ἐν τῷ βαπτίσματι εἰς τὸν ᾅδην , ἐν ᾧ καὶ συνηγέρθητε .
τῆς γὰρ διὰ τοῦ βαπτίσματος ἀπεκδύσεως τύπος ἦν ἡ περιτομή ·
ἣν ἐν ἐκείνοις τοῖς μέλεσιν ἐνετείλατο γίνεσθαι , δι ὧν καὶ γεννᾶται τὸ σῶμα , ἵν εἰδοῖεν οἱ περιτεμνόμενοι , ὅτι ἀπεκδύσεως παλαιότητός ἐστι σημεῖον .
πιστεύσας γὰρ Ἀβραὰμ ἔλαβε τὴν περιτομὴν , σημεῖον οὖσαν τῆς διὰ τοῦ βαπτίσματος ἀναγεννήσεως .
διὰ τοῦτο ἐλθόντος τοῦ σημαινομένου , πέπαυται τὸ σημεῖον .
ἡ μὲν γὰρ περιτομὴ σημεῖον ἦν , τὸ δέ γε λουτρὸν τῆς παλιγγενεσίας τὸ σημαινόμενον 0 .
ὅλου γὰρ τοῦ παλαιοῦ ἀπεκδιδυσκομένου , περιττὴ ἡ διὰ τοῦ μέρους σημασία 0 .
καὶ ὥσπερ ἡ κυριακὴ ἀρχὴ τῆς κτίσεώς ἐστι , καὶ παύει τὸ σάββατον ·
οὕτως ἡ αὐτὴ ἀναγεννήσασα τὸν ἄνθρωπον ἔπαυσε τὴν περιτομήν .
ἀμφότερα γὰρ ἐν τῇ ὀγδόῃ κατώρθωται , καὶ ἡ ἀρχὴ τῆς κτίσεως , καὶ ἡ ἀναγέννησις τοῦ ἀνθρώπου .
διὰ τοῦτο ἡ ὀγδόη τὸ σάββατον ἔλυσε , καὶ οὐ τὸ σάββατον τὴν ὀγδόην 0 .
ἐν μὲν γὰρ σαββάτῳ περιετέμνετο ὁ ἄνθρωπος ·
ἐν δὲ τῷ σαββάτῳ οὐκ ἤργει ἡ περιτομή .
ἡ γὰρ ὀγδόη , ἀρχὴ οὖσα τῆς ἀνακτίσεως , κατέπαυσε τὴν πρώτην .
ἡγοῦμαι δὲ καὶ διὰ τοῦτο τὴν περιτομὴν δεδόσθαι .
τοῦ γὰρ Ἀδὰμ ἀκούσαντος ·
γῆ εἶ , καὶ εἰς γῆν ἀπελεύσῃ , ἔθνησκε , καὶ διεφθείρετο τὸ σῶμα ·
ὅθεν μέρος τι τοῦ σώματος , καὶ τοῦτο τὸ αἴτιον τῆς τοῦ σώματος γενέσεως προσετάχθησαν ἐκτιννύειν , προδιδασκόμενοι τὴν τοῦ ὅλου ἀπέκδυσιν , ἵν  , ὥσπερ ἀποδιδόντες τὸ κατακριθὲν , διασωθῆναι δυνηθῶσι 0 .
καὶ ὥσπερ αἱ θυσίαι σκιαὶ ἦσαν τῶν μελλόντων , οὕτως καὶ ἡ ἐκ μέρους περιτομὴ τοῦ ὅλου ἦν σκιά .
τοῦτο δὲ καὶ ἐν τῷ Ἰησοῦ τῷ τοῦ Ναυῆ φανερῶς ὁ λόγος σημαίνει ·
τοῦ γὰρ Ἰησοῦ κατὰ πρόσταξιν τοῦ θεοῦ περιτέμνοντος τὸν λαὸν ἐν Γαλγάλοις πέραν τοῦ Ἰορδάνου , εἶπε κύριος τῷ Ἰησοῦ υἱῷ Ναυῆ ·
ἐν τῇ σήμερον ἡμέρᾳ ἀφεῖλον τὸν ὀνειδισμὸν Αἰγύπτου ἀφ ὑμῶν .
καὶ ἐκάλεσα , φησὶν , ὄνομα τοῦ τόπου ἐκείνου Γάλγαλα .
Εἰ γὰρ ἡ περιτομὴ ἀφαίρεσίς ἐστι τῆς ἐν Αἰγύπτῳ γενέσεως , δηλονότι ἡ ἀκροβυστία , Αἰγυπτιακῆς σχέσεως καὶ γενέσεως γνώρισμά ἐστι .
τοῦτο δὲ ἀφεῖλεν ὁ θεὸς , ἵνα μηκέτι ὡς ἐν Αἰγύπτῳ γεννηθέντες ὦσιν , ἀλλὰ τῆς ἐπαγγελίας , εἰς ἣν εἰσῆξεν αὐτοὺς ὁ κύριος , τέκνα λογίζωνται .
τούτων δὲ οὕτως ὄντων , φαίνεται καθόλου ἡ περιτομὴ δοθεῖσα , ἵν ἀφαιρεθῇ ὁ ὀνειδισμὸς τῆς γηΐνης γενέσεως ἀπὸ τῶν Ἀβραμιαίων , καὶ μηκέτι ὑπεύθυνοι ὦμεν τῷ ·
ἀφῃρέθη γὰρ ὁ ὀνειδισμὸς τοῦ παραπτώματος .
τοῦτο δὲ ἐγένετο τότε εἰς τύπον τοῦ διὰ Χριστοῦ βαπτίσματος .
τότε γὰρ ἐκ μέρους ἐγένετο , ὡς ἐν σκιᾷ , νῦν δὲ , ὥσπερ εἶπεν ὁ Ἀπόστολος , ὅλην τὴν γηΐνην γένεσιν ἀπεκδιδυσκόμεθα , διὰ τοῦ λουτροῦ ἀναγεννώμενοι , ἵνα μηκέτι κατὰ τὴν πρώτην γένεσιν ἀποθνήσκωμεν , ἀλλὰ κατὰ τὴν περιτομὴν τῆς ἀπεκδύσεως τοῦ σώματος , ἣν διὰ τοῦ λουτροῦ ἀπεκδιδυσκόμεθα , ζήσωμεν .
ὥσπερ δὲ εἶπεν ὁ κύριος τῷ Ἰησοῦ 0 ·
ἀφεῖλον τὸν ὀνειδισμὸν Αἰγύπτου ἐν τῇ σήμερον ἡμέρᾳ ἀφ ὑμῶν ·
οὕτως πολλῷ πλέον λεχθείη ἂν ἑκάστῳ τῶν νῦν βαπτιζομένων ·
ἐν τῇ ἡμέρᾳ ταύτῃ ἀφεῖλον τὸν ὀνειδισμὸν τῆς γηΐνης γενέσεως , καὶ τὸν ὀνειδισμὸν τῆς τοῦ θανάτου φθορᾶς ἀπὸ σοῦ , ἐν τῇ σήμερον ἡμέρᾳ .
μετὰ τὴν ἀπόλυσιν τῆς ἐκκλησίας , ἐν ἡμέρᾳ τῆς ἁγίας κυριακῆς , καθεζομένου τοῦ μακαρίου Εὐσεβίου τοῦ ἐπισκόπου προσελθὼν ὁ Ἀλέξανδρος λέγει αὐτῷ ·
δέομαί σου , κύριέ μου , τίνος ἕνεκεν ἡμῖν ἐστιν ἀναγκαῖον φυλάττειν τὴν κυριακὴν , καὶ μὴ ἐργάζεσθαι , καὶ ποῖον κέρδος ἔχομεν μὴ ἐργαζόμενοι ;
ὁ δὲ μακάριος ἤρξατο λέγειν ·
ἄκουσον , τέκνον , καὶ ἐρῶ σοι , τίνος χάριν παραδέδοται τὸ φυλάσσειν ἡμᾶς τὴν κυριακὴν καὶ μὴ ἐργάζεσθαι .
ὅτε παρέδωκεν ὁ κύριος τὸ μυστήριον τοῖς μαθηταῖς , λαβὼν τὸν ἄρτον , εὐλόγησεν , καὶ κλάσας ἔδωκε τοῖς μαθηταῖς αὐτοῦ , λέγων , λάβετε , φάγετε , τοῦτο μοῦ ἐστι τὸ σῶμα , τὸ ὑπὲρ ὑμῶν κλώμενον , εἰς ἄφεσιν ἁμαρτιῶν .
ὁμοίως καὶ τὸ ποτήριον δέδωκεν αὐτοῖς λέγων ·
πίετε ἐξ αὐτοῦ πάντες , τοῦτο ἐστὶ τὸ αἷμα μοῦ , τὸ τῆς καινῆς διαθήκης , τὸ ὑπὲρ ὑμῶν , καὶ πολλῶν , ἐκχυνόμενον , εἰς ἄφεσιν ἁμαρτιῶν , τοῦτο ποιεῖτε εἰς τὴν ἐμὴν ἀνάμνησίν , φησι .
ἀνάμνησις τοίνυν τοῦ κυρίου ἐστὶν ἡ τῆς κυριακῆς ἁγία ἡμέρα .
διὰ γὰρ τοῦτο καὶ κυριακὴ ἐκλήθη , ὡς κυρία τῶν ἡμερῶν .
πρὸ γὰρ τοῦ δεσποτικοῦ πάθους οὐκ ἐλέγετο κυριακὴ , ἀλλὰ πρώτη ἡμέρα .
ἐν ταύτῃ τῇ ἡμέρᾳ τὴν ἀπαρχὴν τῆς ἀναστάσεως , ἤγων τῆς κοσμοποιΐας , ἤρξατο ὁ κύριος .
καὶ ἐν αὐτῇ τῇ ἡμέρᾳ τὴν ἀπαρχὴν τῆς ἀναστάσεως ἐδωρήσατο τῷ κόσμῳ , ἐν ταύτῃ τῇ ἡμέρᾳ , ὡς ἔφημεν , καὶ τῶν ἁγίων μυστηρίων , ἐκέλευσεν ἐπιτελεῖσθαι .
ἀρχὴ οὖν πάσης ἀγαθοσύνης γέγονεν ὑμῖν ἡ τοιαύτη ἡμέρα , ἀρχὴ κτίσεως κόσμου , ἀρχὴ ἀναστάσεως , ἀρχὴ ἑβδομάδος .
τρεῖς ἀρχὰς ἔχουσα ἡ ἡμέρα αὕτη , τριάδος τῆς ὑπεραγίας τὴν ἀρχὴν ὑποφαίνει .
ἑπτὰ τοίνυν ἡμέρας ἡ ἑβδομὰς ἔχουσα , τὰς ἓξ δέδωκεν ἡμῖν ὁ Θεὸς , ἐργάζεσθαι , καὶ τὴν μίαν δέδωκεν ἡμῖν , εἰς εὐχὴν καὶ ἀνάπαυσιν , καὶ λύσιν κακῶν , καὶ ἵνα , εἴ τε ἐν ταῖς ἓξ ἡμέραις ἁμαρτήματα πεποιήκαμεν , ὑπὲρ τούτων ἐν τῇ τῆς κυριακῆς ἡμέρα τῷ Θεῷ ἐξιλασκώμεθα .
ὄρθρισον οὖν ἐν τῇ τοῦ Θεοῦ ἐκκλησίᾳ , πρόσελθε τῷ δεσπότῃ , ἐξομολόγησαι αὐτῷ τὰ ἁμαρτήματά σου , μετανόησον ἐν εὐχῇ καὶ καρδίᾳ συντετριμμένῃ , παράμεινον ἐν τῇ θείᾳ καὶ ἱερᾷ λειτουργίᾳ , πλήρωσόν σου τὴν εὐχὴν , μηδαμῶς πρὸ τῆς ἀπολύσεως ἐξερχόμενος .
ἴδε σοῦ τὸν δεσπότην μελιζόμενον , καὶ διαδιδόμενον , καὶ μὴ δαπανώμενον .
καὶ εἰ μὲν ἔχεις καθαρόν σου τὸ συνειδὸς , πρόσελθε , καὶ κοινώνησον τοῦ σώματος , καὶ αἵματος τοῦ κυρίου .
εἰ δὲ κατακρίνει σὲ τὸ συνειδὸς ἐν πονηροῖς καὶ ἀτόποις ἔργοις , τὴν μὲν κοινωνίαν παραίτησαι , μέχρις ἂν διορθώσῃ ἑαυτὴν διὰ μετανοίας , τὴν δὲ εὐχὴν παράμεινον , καὶ μὴ ἐξέλθῃς τῆς ἐκκλησίας , ἐὰν μὴ ἀπολυθῇς .
μνήσθητι Ἰούδα , τοῦ προδότου .
ἐκείνου γὰρ ἀρχὴ τῆς ἀπωλείας , τὸ μὴ παραμεῖναι μετὰ πάντων ἐν τῇ εὐχῇ , γέγονε .
λαβὼν δὲ , φησὶν , τὸν ἄρτον , πρῶτος πάντων ἐξῆλθεν , καὶ εὐθέως εἰσῆλθεν εἰς αὐτὸν ὁ Σατανᾶς , καὶ ἐσπούδασεν εἰς τὸ προδοῦναι τὸν κύριον .
ἐὰν οὖν πρὸ τῆς ἀπολύσεως ἐξέλθῃς , μιμητὴς γέγονας τοῦ Ἰούδα .
μὴ τοίνυν διὰ βραχεῖαν ὥραν μέλλεις μετὰ τοῦ Ἰούδα κατακρίνεσθαι ;
οὐδὲν σὲ βλάπτει ἡ παραμονή .
οὐ χιόνας ἔχει ἡ ἐκκλησία ἔνδον , οὐ πῦρ , οὐχ ἕτερον κολαστήριον οὐδὲν , ἀλλ ἡ μόνον ὑπομονῆς ἐστι χρεία ῥοπῆς μιᾶς , καὶ ἀπήρτισταί σου ἡ εὐχή .
δι  οὐδὲν δ ἕτερον φυλάττομεν τὴν ἡμέραν τῆς κυριακῆς , ἀλλ ἵνα τοῦ ἔργου ἀπεχόμεθα , καὶ τῇ εὐχῇ σχολάσωμεν ·
εἰ δὲ τοῦ ἔργου ἀπέχεις , εἰς τὴν ἐκκλησίαν δὲ οὐκ εἰσέρχῃ , οὐδὲν ἐκέρδανας .
τ οὐναντίον μὲν οὖν οὐ μικρῶς ἑαυτὸν κατέβλαψας .
πολλοὶ δὲ ἐκδέχονται τὴν κυριακὴν , ἀλλ οὐκ ἑνὶ σκοπῷ πάντες .
Οἱ δὲ φοβούμενοι τὸν Θεὸν ἐκδέχονται τὴν κυριακὴν , ἵνα τὴν εὐχὴν τῷ Θεῷ ἀναπέμψωσι , καὶ τοῦ τιμίου σώματος καὶ αἵματος ἀπολαύσωσιν ·
οἱ δὲ ῥᾴθυμοι καὶ ἀμελεῖς ἐκδέχονται τὴν κυριακὴν , ἵνα τοῦ ἔργου ἀπεχόμενοι τοῖς κακοῖς σχολάσωσι .
καὶ ὅτι οὐ ψεύδομαι , μαρτυρεῖ τὰ πράγματα .
ἔξελθε ἐν τῇ μέσῃ ἐν ἄλλῃ ἡμέρᾳ , καὶ οὐδὲν εὑρήσεις .
ἔξελθε ἐν τῇ ἡμέρᾳ τῆς κυριακῆς , καὶ εὑρήσεις τοὺς μὲν κιθαρίζοντας , ἄλλους ἐπικροτοῦντας καὶ ὀρχουμένους , ἄλλους καθεζομένους , καὶ σκώπτοντας τὸν πλησίον , καὶ λοιδοροῦντας , ἄλλους παλαίοντας , ἑτέρους διαπληκτιζομένους πρὸς ἀλλήλους , ἄλλους ἐπὶ κακῷ διανεύοντας , καὶ εἴ που κιθάρα καὶ ὄρχησις , ἐκεῖ πάντες τρέχουσι 0 1 2 .
καλεῖ εἰς τὴν ἐκκλησίαν ὁ κήρυξ , καὶ πάντες ὄκνον προβάλλονται , καὶ ἀδυναμίαν .
γέγονε κιθάρας ἦχος ἢ αὐλοῦ , ἢ κρότος ὀρχήσεως , καὶ πάντες , ὡς ὑπόπτεροι , ἐκεῖ προφθάνουσι 0 .
τί θεωροῦσιν οἱ ἐρχόμενοι εἰς τὴν ἐκκλησίαν ;
ἐγώ σοι λέγω , τὸν δεσπότην χριστὸν ἐπὶ τῆς ἱερᾶς τραπέζης ἀνακείμενον , τῶν σεραφὶμ τὸν τρισάγιον ὕμνον ᾀδόμενον , πνεύματος ἁγίου παρουσίαν καὶ ἐπιφοίτησιν , τὸν προφήτην καὶ βασιλέα Δαβὶδ κελαδούμενον , τὸν εὐλογημένον ἀπόστολον Παῦλον , τὴν οἰκείαν ἐνηχοῦντα διδασκαλίαν ταῖς τῶν ἁπάντων ἀκοαῖς , τὸν τῶν ἀγγέλων ὕμνον , τὸ ἀκατάπαυστον ἀλληλούϊα , εὐαγγελικὰς φωνὰς , δεσποτικὰ παραγγέλματα , τὴν τῶν ὁσίων ἐπισκόπων καὶ πρεσβυτέρων νουθεσίαν τε καὶ παραίνεσιν , ὅλα πνευματικὰ , ὅλα οὐράνια , ὅλα σωτηρίας καὶ βασιλείας πρόξενα .
ταῦτα ἀκούει , ταῦτα ὁρᾷ , ὁ εἰς τὴν ἐκκλησίαν ἐρχόμενος .
τί θεωροῦσιν οἱ εἰς τὰ θέατρα τρέχοντες ;